මෙතෙක් විශ්වාස කළේ අයිරිෂ් ගෝනා අයිස් යුගයේ දී වඳ වී යන්නට ඇති බවයි.මේ සුවිසල් සත්ත්ව විශේෂය අඩි පහකට වඩා උසැති බවත් එම සත්ත්වයාගේ අං තට්ටුව මිටර තුනක් හෙවත් අඩි දහයක් පමණ පුළුල්ව පැතිර ගිය බවත් ෆොසිල සාක්ෂි අනුව තහවුරු වී ඇත.අයිස් යුගයේ දී මිහිතලයේ අයිස් සහිත බොහෝ ප්‍රදේශවල පැතිර සිටින්නට ඇතැයි විශ්වාස කරණ මේ ගෝනා අයිස් යුගය අවසන් වී ක්‍රමයෙන් මිහිතලය උණුසුම් වෙද්දී ක්‍රිස්තු පූර්ව 8800 සිට ක්‍රිස්තු පූර්ව 6800 පමණ කාලයේ දී රුසියාව සයිබීරියාව වැනි ප්‍රදේශයන්හි අයිස් සහිත ස්ථානයන්ට කොටු වී සිටින්නට ඇති බවත් විද්‍යාඥයෝ විශ්වාස කරති.